stanford-oval/wikipedia huggingface dataset:
פולנים
הדת

הפולנים האתניים הם עם נוצרי, ורובם משתייכים לנצרות הרומית-קתולית (לפי הערכות, כ-87% בשנת 2011).
משקל הפולחן הדתי בחיי הפולנים הוא גדול יחסית. 52% פוקדים את הכנסייה בכל יום ראשון, מה שעושה את פולין אחת הארצות הדתיות יותר באירופה. 9% מכריזים עצמם לא מאמינים באלוהים. (2008)
הכנסייה הרומית-קתולית בפולין נהנית ממעמד רם כמייצגת את דתם של רוב הפולנים האתניים, בהיותה בעלת יוקרה עקב מעורבותה בהיסטוריה של העם, כולל הקרבנות שהקריבה בימי הכיבוש הנאצי והתנגדותה לשלטון הדיכוי הקומוניסטי. הנוצרים הרומיים-קתוליים חיים בכל המרחב הפולני.
קיימת גם כנסיית מיעוט פלגנית הקרויה "הכנסייה המריאווית בקתולית הישנה" המונה לפי השערות אחדות כ-30,000 מאמינים.
כ-506,800 מקרב הפולנים האתניים והפולנים ממוצא אוקראיני, בלארוסי או רוסי הם נוצרים אורתודוקסים.
רוב הנוצרים האורתודוקסים הפולנים חיים בצפון-מזרח המדינה, במיוחד באזור ביאליסטוק.
מיעוט אחר מקרב הפולנים האתניים הם פרוטסטנטים – כ-150,000, בעיקר לותרנים (הכוללים פולנים בעלי שורשים גרמניים).
הפולנים הלותרנים חיים בעיקר באזורים צ'שין בשלזיה ובוורמיה-מזוריה.
חיים בפולין גם חסידי דתות אוונגליסטיות נאו-פרוטסטנטיות למשל, עדי יהוה (126,827) בפטיסטים, פנטקוסטלים (23,000), אדוונטיסטים של היום השביעי (10,000) ואחרים.
בפולין חיים גם טטרים שרובם הם מוסלמים סונים, בעיקר באזור ביאליסטוק.
כמו כן בעבר חי בה מיעוט יהודי גדול שרובו הושמד בימי הכיבוש הנאצי בשואת העם היהודי. שרידים מהם חיים עדיין בפולין, בעוד שרוב הניצולים עלו לישראל או היגרו למדינות מערביות. קיימות קהילות יהודיות קטנות בוורשה, קרקוב, וורוצלב ובעוד כמה ערים. בארצות הברית, קנדה וברזיל חיים בערך כשני מיליון יהודים ששורשיהם מפולין. אבותיהם הגיעו לשם החל מסוף המאה ה-19.
לפי חוקת פולין הנוכחית (1989) חופש הפולחן מובטח לכל. כמו כן רשאים המיעוטים האתניים והלאומיים לקיים מוסדות חינוכיים ותרבותיים, מוסדות הנועדים להגן על הזהות הדתית המיוחדת ולקחת חלק בפתרון סוגיות הקשורות לזהותם התרבותית.
הארוגנים הדתיים בפולין יכולים לרשום את מוסדותיהם במשרד הפנים והמנהל הפולני. הרישום אינו חובה אך עוזר להבטחת חופש הפולחן הדתי.
בשם "האמונה הילידית הסלאבית" (Rodzimowiercy) רשומות על ידי הרשויות הפולניות כמה התארגנויות של דת הרואות עצמן המשך למסורות פגניות ונאו-פגניות והכוללות כמה אלפי מאמינים: הכנסייה הילידית הפולנית (Rodzimy Kościół Polski) ששורשיה בחוג הקדוש של עובדי שוויאטוביד (Święte Koło Czcicieli Światowida) מיסודו של ולדיסלב קולודז'יי (1921) והכנסייה הסלאבית הפולנית. ב-1996 הוקם גם "איגוד הדת הילידית" (Rodzima Wiara).
פולנים רבים מבקרים בכנסייה, חוגגים את החגים הנוצרים קתוליים ומשתדלים לשמור על הצומות לפי הדת הקתולית.
החגים העיקריים הם פסחא, חג המולד וחג כל הקדושים (1 בנובמבר).
בנוסף חוגגים את יום רביעי של האפר, השבוע הקדוש (הנספר מחג הפסחא), חג העלייה, חג גוף האדון, חגה של אם האל, מלכת פולין (3 במאי), חגה של אם האל (15 באוגוסט).
אתנוגרפיה > הפולנים מהמרכז

כוללים את הפולנים בחבל שראדז, חבל לנצ'יצה, חבל ויילון ופרובינציית לודז.
תושבי לנצ'יצה – Łęczycanie חיים בין פולין גדול למזוביה ומהווים קבוצת ביניים, במקור קרובים לתושבי פולין גדול אבל עם השפעות מזוביות משמעותיות. תושבי שראדז (Sieradzanie) מוקפים על ידי פולין גדול, פולין קטן ושלזיה והם מושפעים מאוד משלושת האזורים האלה. איבדו במידה רבה את צביונם שבמקור. העיר החשובה ביותר באזור זה היא לודז, ששגשגה בעקבות המהפכה התעשייתית.
אתנוגרפיה > תושבי פולין גדול

Wielkopolanie – וילקופולנים – חיים בערך בשטח המקורי של שבט הפולאנים (ממנו נגזרו השמות של פולין ושל הפולנים), ובאזורים נוספים שאליהם התפשטו הם וניבם הלשוני במהלך ההיסטוריה. בפולין גדול קמה המדינה הפולנית במאות התשיעית והעשירית.
מדובר בפרובינציה הקדומה ביותר של פולין, עם מרכזים היסטוריים כמו גנייזנו, גייץ', אוסטרוב לדניצקי ועירם העיקרית היא פוזנאן. בקרב הווילקופולנים נוהגים להבחין כמה תת-קבוצות אתנוגרפיות כגון הפאלוקים (Pałuczanie), הביסקופים (Biskupianie (על יד קרוביה)), הבמברגים (Bambrzy) וההנוברים (Hanobrzy) (צאצאים של מתיישבים גרמנים מבמברג והנובר שהתבוללו בשפה ובתרבות הפולנית), בני קאליש (Kaliszacy), המזורים מוויילן, השאמוטולים (Szamotulanie), בני גוסטין (Gostynianie) ואחרים. עקב הגירות ושינויי גבולות של החבלים ההיסטוריים, נקרו בפולין גדול גם שתי קבוצות שלזיות: החזאצים (Hazacy) החיים באזור ראוויץ' ובני חוואלים – (Chwalimiacy) החיים בסביבת חוואלים, נובה קראמסקו וסטארה קראמסקו.
אתנוגרפיה > קויאבים

בלשנים ואתנוגרפים אחדים רואים בקויאבים תת-קבוצה של הווילקופולנים, אולם רובם מכירים בתרבותם ובזהותם הייחודית.
הם חיים באזורים שבין אגם גולפו בדרום הנהר נוטץ' בצפון-מערב ועד לנהרויסלה בצפון-מזרח. אחת מעריהן החשובות היא טורון, שנרשמה החל משנת 1997 כאתר מורשת עולמית והיא ממוקמת בגבול בין קויאבה, חבל חלמנו וחבל דובז'ין. ערים חשובות אחרות שלקבוצה זו הן בידגושץ', ולוצלבק ואינוברוצלב.
אתנוגרפיה > תושבי פולין קטן

Małopolanie – מאלופולנים – מתחלקים למספר תת-קבוצות עיקריות: הקרקובים (Krakowiacy), הפולנים הדרומיים בני לאסוב (Lasowiacy), הסנדומירים (בני סנדומייז' Sandomierz), הפולנים ההרריים (גוראלים – Górale), הלאכים (Lachy), הפוסאנים (Posaniacy), הווילאמובים והחלצנובים, הלובלינים (Lubliniacy) ותושבי פרובינציית פודקרפצ'ה (תת-קרפתטיה הפולנית) כגון הדולינים (Dolinianie), בני ז'שוב (Rzeszowiacy), הפוגוז'אנים או גרמני היערות ("הגרמנים האילמים"). הקרקובים חיים מצפון לגוראלים, ממזרח לשלזים, ממערב לסנדומירים ובצפון נפוצו עד לערים צ'נסטוחובה וקיילצה.
בין תושבי פולין קטן בולטת בצביונה קבוצת הגוראלים, ההרריים, שמתחלקת בעצמה לגוראלים מבסקידים, פודהלים (Podhalanie), קלישצ'ים (Kliszczacy), ספישים (Spiszacy), אוראבים מחבל אוראבה ועוד כמה קבוצות יותר קטנות.
במזרח חיים בני בויקו ולמקו דוברי השפה הרוסינית. שכניהם הם הרוסינים וההוצולים. מדרום ישנה חפיפה עם הגוראלים הסלובקים, דוברי השפה הסלובקית. הסנדומירים מתפשטים צפונה עד לסקארישב ואילז'ה, ומערבה מעבר לחנצ'יני. הלובלינים חיים ממזרח לסנדומירים, בסביבת הערים לובלין, חלם, זמושץ', טומאשוב לובלסקי, יאנוב לובלסקי ובילגוריי.
הערות שוליים

↑  הלשכה המרכזית לסטטיסטיקה של פולין, 2017
↑  באתר צנזוס הגרמני2011
↑  Carla Barbuto כתבה בעיתון "קלרין" 27 באפריל 2004 (הקישור אינו פעיל, 14.8.2021)
↑  הלשכה המרכזית לסטטיסטיקה של פולין
↑  חוקת פולין משנת 1997
↑  מאמר גרמני על המהגרים הפולנים והמיעוטים הלאומיים והאתניים בפולין מאת Stefan Alscher ב-Länderprofil nr.3, יולי 2005
↑  New-york-dethrones-chicago-as-the-largest-polish-city-outside-of-warsaw כתבה ב-Voices of NY ב-23.02.2012 לפי Nowy Dziennik
↑  פסטיבלים פולנים בפזורה 2016 (הקישור אינו פעיל, 14.8.2021)
↑  נתוני הלשכה המרכזית לסטטיסטיקה של פולין 2011
↑  באתר arquivo סקר באוגוסט 2008
| --- | --- |
בקרת זהויות :  NLI: 987007560740905171  LCCN: sh85104175  NDL: 00569136  NKC: ph118004
ציאלינגוזאורוס

| ציאלינגוזאורוס |
| --- | --- |
 איור אפשרי של ציאלינגוזאורוס
תקופה
יורה עליון, 160 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: תיראופורה
סוג:: ציאלינגוזאורוס
מין:: Chialingosaurus kuani
שם מדעי
 Chialingosaurus

איור של פרטי ציאלינגוזאורוס לצד ממנצ'יזאורוס.
ציאלינגוזאורוס (שם מדעי: Chialingosaurus) הוא סוג של דינוזאור ממשפחת סטגוזאוריים, שחי במשך היורה העליון שלפני 160 מיליון שנה באסיה. המאובנים שלו התגלו בתצורת ששימיאו (אנ') שבסצ'ואן שבסין. הוא תואר בידי החוקר יאנג ג'ונגג'יין (אנ') ונקרא על שם הנהר ג'יאלינג (אנ') (המכונה "Chialing River") שהוא יובל של הנהר יאנגצה הגדול. הסוג הוגדר ב-1959 ונכלל בו מין יחיד - Chialingosaurus kuani. מין נוסף - Chialingosaurus guangyuanensis הוכרז כטקסון מוטל בספק. סטגוזאור זה דמה בצורתו לקנטרוזאורוס, וכמה מהחוקרים הכלילו אותו באותו הסוג, אך מבנה הלוחיות ועצמות הזנב עזרו להכלילו כסוג נפרד לבסוף.
סוג זה הוא אחד מהמוקדמים שבסטגוזאורים, כשישנם חוקרים שסוברים שהוא שייך למשפחה דומה, אך לבסוף הניחו שהוא קרוב מספיק לשאר הסטגוזאוריים. כמותם היה זה יצור אוכל צמחים שניזון בעיקר מציקסיים ומשרכים למורדות הנהרות הקדומים. בדומה לקנטרוזאורוס היו לו זיזים בולטים מעל כתפיו שנועדו להגנה.
על פי הממצאים החלקיים שנמצאו (לשרידים המקוריים חסרה הגולגולת, אך היא נמצאה בשרידים מאוחרים יותר מהאזור) הגיע הסטגוזאור לאורך 4 מטרים, והיה בעל שורות לוחיות משולשות כשעל הגב התחתון והזנב בלטו בעיקר זיזי עצם מחודדים. הזנב הסתיים בדוקרים ארוכים, איתם הוא היה יכול לפגוע קשה בטורפים אפשריים כמו היאנגצ'ואנוזאורוס והסינרפטור.
פרשת מותה של נדא אגא-סולטאן

נדא אגא-סולטאן
תמונה מתוך הסרטון שהנציח את מותה של אגא-סולטאן ושהתפרסם בעולם
נדא אגא-סולטאן (בפרסית: ندا آقاسلطان, תעתיק מדויק: נדא אקאסלטאן; 23 בינואר 1983 – 20 ביוני 2009) הייתה צעירה איראנית בת 27 שנורתה ונהרגה במהלך ההפגנות בטהראן בעקבות הבחירות בשנת 2009. תמונתה, בעודה שוכבת על הקרקע בעת מתבצעים בה ניסיונות החייאה, הפכה לסמל להתנגדות למשטר האייתוללות, וכך גם סרטון שתיעד את מותה ואת מאמצי ההחייאה שהופץ ברשת האינטרנט.
נדא (ندا), ששמה בשפה הפרסית מתורגם כ"קול", "קריאה" או "מסר אלוהי", כונתה בכתבות באתרי אינטרנט רבים בימים שלאחר התקרית כ"הקול של איראן".
התקרית

נדא אגא-סולטאן נולדה ב-23 בינואר 1983 למשפחה מהמעמד הבינוני בטהראן. היא למדה פילוסופיה אסלאמית באוניברסיטת אזאד האסלאמית בטהראן. היא פרשה מהלימודים לאחר שנתיים והחלה ללמוד בקורס למדריכי תיירים.
ב-20 ביוני 2009 הגיעה סולטאן במכוניתה יחד עם המורה שלה למוזיקה ושני אנשים נוספים במטרה להשתתף באירועי המחאה נגד התנהלות הבחירות באיראן, שבהן נבחר לנשיא מחמוד אחמדינז'אד. לאחר שנתקעו בפקק תנועה, החליטה סולטאן לצאת ממכוניתה בשל החום הכבד ולהצטרף למפגינים רגלית. היא יצאה מהמכונית ונפגעה מירי, ככל הנראה על ידי אנשי המשטר שהיו לבושים בבגדים אזרחיים. סולטאן נורתה בחזה והתמוטטה אל הקרקע. חבריה וכן רופא שנכח במקום החלו לבצע בה ניסיונות החייאה, אך ללא הועיל.
אחרית דבר

אגא-סולטאן נקברה בבית הקברות בהשט-י זהרה שבדרום טהראן. הממשל האיראני אסר על קיום תפילות המוניות לזכרה במסגדים, ומספר כלי תקשורת אף דיווחו כי משפחתה של אגא-סולטאן קיבלה איומים מהממשל כי תיפגע אם תרשה התאגדות של אנשים כדי להתאבל על מותה.
המגזין "טיים" וכלי תקשורת נוספים שיערו כי החשיפה התקשורתית הבינלאומית הרחבה שקיבלה התקרית גרמה לרבים לראות באגא-סולטאן קדושה מעונה. ב-22 ביוני, קראו מהדי כרובי ומיר-חוסיין מוסאווי, שניים מהמועמדים לנשיאות איראן שטענו כי הבחירות זויפו, לאזרחים איראנים להנציח את זכרה. חוסיין עלי מונתזרי, מבכירי הממשל האיראני ומבקר חריף של הנשיא מחמוד אחמדינז'אד, קרא לשלושה ימי אבל ציבורי בעקבות מותה של אגא-סולטאן.
מפקד משטרת טהראן טען בימים שלאחר הפרשה כי לשוטריו לא הייתה כל מעורבות במותה של נדא אגא-סולטאן.
הערות שוליים

↑  David Connett, "Iran online: Around the world in 60 minutes", The Independent, June 28 2009
צי סוחר

.
אונייה של צים
צי סוחר הוא צבר כלי שיט למטרות מסחר ותעבורה בדרך הים.
צי סוחר יכול שיהיה בבעלות ארגונית שאינה בהכרח ישות כמדינה, מה שמבדילו מצי ימי לאבטחת אינטרסים של מדינה ריבונית בימים.
המונח 'צי סוחר' מגדיר צי כלי שיט אזרחיים לצורכי הפעלת מסחר. מבדיל ומפריד צי זה ומטרותיו האזרחיות, מצי ימי למטרות ביטחון כמו אבטחה, הגנה ולחימה.
צי מצריך כח אדם מקצועי, מיומן ומנוסה, הרואה בעיסוקו דרך חיים. עליו להיות בעל נתינות מתאימה. לשם כך, דרושה מערכת הכשרה מקצועית ענפה וקרבה אל מקור כח אדם ולוגיסטיקה. הפעלת צי סוחר מאפשרת עצמאות והתפתחות כלכלית של מדינה. קיומו של צי סוחר מפותח ומתפתח, מצריך חוקים ותקנות מיסוי המתאימות לצרכיו המשתנים, כשמקור הוצאותיו מצוי במחירי דלק ומתכת לצד טכנולוגיות מתפתחות בתחום ההנע, האלקטרוניקה, המחשוב והתוכנה. האקלים גורם מכריע. לחות ומליחות גורמים לקורוזיה, לבלאי גבוה.
לצי דרושים נמלי ים נוחים עם שטחי פריקה אחסנה וטעינה מתאימים ומערך עגורנים ברציף. הפעלת נמל מצריכה צירי תובלה יבשתית כמו מסילות ברזל וכבישים אליו וממנו, ומערך תדלוק קרוב, וצי שרות מיומן של סירות וספינות שרות, כמו גוררות, ספינות מנוף ימי, כיבוי אש, אספקה וכדומה.
פרשת מותה של ארמיטה גרוואנד

ארמיטה גרוואנד (בפרסית: آرمیتا گراوند) הייתה נערה איראנית בת 17 שנפטרה לאחר שהותקפה על ידי משטרת המוסר באיראן, כשלכאורה לא צייתה לחובת עטיית החיג'אב. גרוואנד הותקפה ברכבת התחתית של טהראן על ידי שוטרות. בעקבות התקיפה היא שקעה בתרדמת ב-1 באוקטובר 2023. היא טופלה ביחידה לטיפול נמרץ של בית חולים צבאי שם נקבע מוות מוחי ב-22 באוקטובר 2023, ונפטרה ב-28 באוקטובר. שר החוץ הגרמני השווה את מותה של גרווארד למותה של מהסא אמיני והגדיר את המקרה כ"בלתי נסבל".
תקרית

ב-1 באוקטובר 2023, ארמיטה גרוואנד נכנסה עם שתי חברות לרכבת התחתית בטהרן. לאחר זמן מה, חברותיה גררו אותה מהרכבת, מחוסרת הכרה, הזעיקו עזרה רפואית, והיא פונתה לבית חולים. עדה טענה שזמן קצר לאחר כניסתה של גרוואנד לקרון הרכבת התחתית נגשו אליה שוטרות ממשטרת המוסר והתווכחו איתה על כך שלא חבשה כיסוי ראש. הוויכוח הפך לאלים, והשוטרות תקפו אותה פיזית. השלטונות טענו כי היא נפלה ואיבדה את ההכרה. הוריה סיפרו שבעיות של לחץ דם הובילו לאיבוד ההכרה.
סרטוני האבטחה שפורסמו לאחר האירוע מראים את שלוש נערות נכנסות לחנות בתחנת הרכבת ומשם ממשיכות לרכבת. אין תיעוד של הנעשה בתוך הקרון. הצילומים הבאים, מראים את אחת החברות יוצאת מהקרון ונראה שמישהי נפלה. לאחר מכן נראית גרוואנד מובלת מהקרון מחוסרת הכרה.
הרשויות האיראניות פרסמו רק צילומים מוגבלים של התקרית. ארגון אמנסטי אינטרנשיונל ניתח את הסרטון וטען שהוא נערך במספר חלקים וכי, בהתבסס על חותמות זמן, יש פער של 3 דקות ו-16 שניות בצילומים.
בעקבות התקרית

גרוואנד אושפזה בבית חולים צבאי. שם הוצבו שוטרים בכניסה לחדרה ומשפחתה לא הורשתה לבקרה. חברותיה נעצרו לשלושה ימים וגם אמה נעצרה. ב-22 באוקטובר, התקשורת הממלכתית של איראן הודיעה כי גרוואנד אובחנה עם מוות מוחי לאחר שהייתה בתרדמת במשך מספר שבועות. ב-28 באוקטובר הוכרז מותה של גרואנד.
מותה של גרוואנד עורר זעם בקרב איראנים רבים בגלל גילה הצעיר ובגלל מקרים קודמים שבהם מאות נשים סבלו מהתאכזרות ממשטרת המוסר על כך שלא לבשו כיסוי ראש. מותה של גרוואנד, הוביל להשוואה עם מותה של מהסא אמיני, אישה כורדית בת 22 שמתה בנסיבות חשודות ב-16 בספטמבר 2022 בזמן שהייתה במעצר.
הערות שוליים

↑  בת 16 מאושפזת בתרדמת בטהרן: "הותקפה ברכבת על-ידי משטרת המוסר", באתר ynet, 4 באוקטובר 2023
1 2 3  Willinger, Katharina (4 באוקטובר 2023). "Mädchen im Iran im Koma: Ein neuer Fall Amini?" [Girl in a coma in Iran: A new Amini case?]. Tagesschau (בגרמנית). נבדק ב-29 באוקטובר 2023. {{cite news}}:  (עזרה)
1 2 3  Daniel Arkin (5 באוקטובר 2023). "An Iranian girl is hospitalized, fueling new outrage at the morality police". NBCNews.com. נבדק ב-29 באוקטובר 2023. {{cite news}}:  (עזרה)
↑  "Iranian teenager Armita Geravand is 'brain dead': state media". Reuters. 22 באוקטובר 2023. נבדק ב-29 באוקטובר 2023. {{cite news}}:  (עזרה)
↑  "Iranian teenager Armita Geravand dies after alleged confrontation, IRNA reports". Reuters. 28 באוקטובר 2023. נבדק ב-29 באוקטובר 2023. {{cite news}}:  (עזרה)
↑  איתמר מרגלית, איראן: נקבע מותה של הנערה שהוכתה על ידי משמרות הצניעות בתחילת החודש, באתר כאן – תאגיד השידור הישראלי, 28 באוקטובר 2023
↑  JON GAMBRELL, Mysterious injury of 16-year-old Iranian girl not wearing a headscarf in Tehran's Metro sparks anger, AP News, ‏Oct 5 2023 (באנגלית)
1 2  Maziar Motamedi, Teenage Iranian girl Armita Geravand dies weeks after train incident, Al Jazeera, ‏28 Oct 2023 (באנגלית)
1 2  Christopher F. Schuetze, Iranian Teenager Dies Weeks After Mysterious Collapse, https://www.nytimes.com, ‏Oct 28 2023
↑  Hilary Homes, Armita Garawand: Independent investigation into schoolgirl's critical injuries needed amid mounting evidence of a cover up in Iran, Amnesty International Canada, ‏2023 Oct 6 (באנגלית)
↑  The mother of Armita Geravand has been arrested - NCRI Women Committee, ‏2023 Oct 5 (באנגלית)
↑  אסף רוזנצוייג, ‏דיווח: נעצרה אימה של הצעירה שהוכתה קשה באיראן, באתר ‏מאקו‏, 5 באוקטובר 2023
צ'ארלס פולקס

| --- | --- |

 לידה:  3 בינואר 1903 סטוקטון-און-טיס, אנגליה, הממלכה המאוחדת הממלכה המאוחדת 
 פטירה:  12 בספטמבר 1969 (בגיל 66) אוטווה, קנדה קנדה 
 מקום קבורה:  בית הקברות ביצ'ווד 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 השכלה:  הצבא הבריטי 
 השתייכות:  הכוחות המזויינים הקנדיים 
 דרגה:   גנרל
 פעולות ומבצעים
 מלחמת העולם השנייה 
 עיטורים
 מפקד במסדר האימפריה הבריטית  אות השירות המצוין  חבר במסדר האמבט  שותף במסדר קנדה 
 
צ'ארלס פולקס CC, CB, CBE, DSO, CD (באנגלית: Charles Foulkes;‏ 3 בינואר 1903 – 12 בספטמבר 1969) היה חייל בריטי-קנדי, וקצין ברגימנט המלכותי הקנדי.
ביוגרפיה

פולקס נולד בסטוקטון-און-טיס, אנגליה והצטרף לצבא הקנדי בשנת 1926. בשנת 1937 למד במכללת סטאף בקמברלי שבאנגליה.
בשנת 1939 שירת פולקס כמג"ד בחטיבה ה-3 של הדיוויזיה הקנדית ה-1. לאחר מכן שירת כקצין מטה בדיוויזיה הקנדית ה-3. לאחר ששימש כמפקד חטיבה מאוגוסט 1942, מונה למפקד הדיוויזיה הקנדית ה-2 בינואר 1944 והוביל את הדיוויזיה במהלך המערכה בנורמנדי. בנובמבר 1944 מונה למפקד הקורפוס הקנדי ה-1 באיטליה.
ב-4 במאי 1945, דרומית להמבורג, קיבל פילדמרשל סר ברנרד לו מונטגומרי את כניעתם ללא תנאי של הכוחות הגרמנים בהולנד, בצפון מערב גרמניה כולל כל האיים, בדנמרק ובכל ספינות הקריגסמרינה באותם אזורים. הכניעה קדמה לסיום מלחמת העולם השנייה באירופה ונחתמה באוהל במטה מונטגומרי על גבעת טימבלברג בוונדיש אוורן.
ב-5 במאי 1945 זימן פולקס את הגנרל הגרמני יוהנס בלסקוביץ למלון דה וורלד בוואחנינכן כדי לדון בכניעת הכוחות הגרמניים בהולנד. הוד מעלתו המלכותית הנסיך ברנהרד, ששימש כמפקד בכוחות הפנים ההולנדיים, השתתף גם הוא בפגישה. בלסקוביץ הסכים עם כל ההצעות שהציע פולקס. עם זאת, בשום מקום בבניין - כמה מקורות טוענים: בשום מקום בכל העיר - לא ניתן היה למצוא מכונת כתיבה. כך שלא ניתן היה להקליד את מסמך הכניעה. למחרת, 6 במאי, חזרו שני הצדדים, ובנוכחותם של הגנרל פולקס והנסיך ברנהרד, חתם בלסקוביץ על מסמך הכניעה שבינתיים הוקלד.
לאחר המלחמה מונה פולקס לראש המטה הכללי וב-1951 ליו"ר המטכ"ל. הוא פרש לגמלאות בשנת 1960.
בשנת 1968 הוא נבחר לחבר במסדר קנדה. הוא לימד באוניברסיטת קרלטון בשנים 1968 ו-1969. הוא מת באוטווה ב-12 בספטמבר 1969.
הערות שוליים

1 2 3 4 5 6 7 8  Juno Beach Centre Biography
↑  Monument Wageningen
↑  "Archived copy". אורכב מ-המקור ב-12 בנובמבר 2012. נבדק ב-2012-11-04. {{cite web}}:  (עזרה);  (עזרה)
| --- | --- |
בקרת זהויות :  ISNI: 0000 0000 4732 9701  LCCN: no2007015810  NARA: 10613466  NTA: 321448677  SNAC: w6m207qd  SUDOC: 175662770  VIAF: 68701592   WorldCat (עם VIAF): 68701592 
הגנרל פולקס, יושב שני מימין, עם גנרלים אחרים מהארמייה הקנדית הראשונה.
פינגולימוד

| --- | --- |

 
 שם IUPAC
 2-amino-2-[2-(4-octylphenyl)ethyl]propane-1,3-diol
 שמות מסחריים בישראל
 גילניה
 נתונים כימיים
 כתיב כימי:  C19H33NO2 
 מסה מולרית:  307.471 גרם למול
 בטיחות
 מעמד חוקי:  בישראל תרופת מרשם, נכללת בסל הבריאות
 קטגוריית סיכון בהריון:  קטגוריית סיכון D (אוסטרליה), קטגוריית סיכון C 
 מזהים
 קוד ATC:  L04AA27 
 מספר CAS:  162359-55-9
 PubChem:  107970
 ChemSpider:  97087
 
פינגולימוד (Fingolimod) הוא השם הגנרי לתרופה לטיפול בטרשת נפוצה, הידועה בשמה המסחרי גילניה (Gilenya).  גילניה מיוצרת על ידי נוברטיס.
היסטוריה

במהלך השנים 2010-2011 אושרה התרופה לשימוש בארצות הברית, קנדה, האיחוד האירופי, רוסיה וישראל.
גילניה הוא התכשיר הראשון הניתן במתן פומי לטיפול בצורות ההתקפיות של מחלת הטרשת הנפוצה, אשר קיבל את אישור מנהל המזון והתרופות האמריקאי (FDA).
גילניה היא התרופה הראשונה מתוך קבוצת תרופות חדשות הנקראות מווסתי קולטן ספינגוזין 1-פוספט (S1PR). בטרשת נפוצה המערכת החיסונית פוגעת במיאלין (הציפוי המגן על סיבי העצב של מערכת העצבים המרכזית). מנגנון הפעולה החדשני של גילניה מפחית את ההתקפה של המערכת החיסונית על מערכת העצבים המרכזית על ידי אצירתם של תאי דם לבנים (לימפוציטים) בבלוטות הלימפה. כך נמנעת הגעתם של תאי דם לבנים למערכת העצבים המרכזית שם הם עלולים לתקוף את המעטפת המגנה על סיבי העצב וכתוצאה מכך מופחתת הדלקת והנזק לתאי העצב. גילניה הוכחה במחקרים כמפחיתה את מספר ההתקפים בכ-50 אחוזים.
פינגולימוד היא נגזרת של המטבוליט myriocin, שמקורו מהפטרייה Isaria sinclairii. פטרייה זו משמשת כתרופה עממית ברפואה סינית. פינגולימוד סונתזה לראשונה ב-1992, על בסיס myriocin, ועברה סדרת שינויים כדי שהנגזרת תהיה פחות רעילה ובעלת מבנה פשוט יותר.
תרופות אחרות לטרשת נפוצה, אשר ניתנות דרך הפה נמצאות כעת בפיתוח, והן אמורות להתחרות בגילניה. ביוג'ן מפתחת את התרופה BG-12, וטבע מפתחת את לקווינימוד-Laquinimod.
הערות שוליים

↑  Adachi, K; Chiba, K (2007). "FTY720 Story. Its Discovery and the Following Accelerated Development of Sphingosine 1-Phosphate Receptor Agonists as Immunomodulators Based on Reverse Pharmacology". Perspectives in medicinal chemistry. 1: 11–23. PMC 2754916. PMID 19812733.
פרס טוני

| --- | --- |

 תיאור:  פרס המוענק עבור הצטיינות והישגים בברודוויי
 מדינה:  ארצות הברית ארצות הברית
 הגוף המעניק:  אגף התיאטרון האמריקאי וליגת הברודוויי
 תקופת הפרס:  1947–הווה (כ־77 שנים)
 נקרא על שם:  אנטואנט פרי 
 www.tonyawards.com
 
פרס אנטואנט פרי להצטיינות בתיאטרון (באנגלית: Antoinette Perry Award for Excellence in Theatre), המכונה תדיר: פרס טוני, הוא פרס המחולק מדי שנה על הישגים בתחום התיאטרון החי האמריקאי. את הזוכים בוחרת ועדה בת כ-700 אנשים מתחום התיאטרון והעיתונאות. הטקס הראשון התקיים בשנת 1947, אך רק ב-1949 ניתנו לראשונה מדליות טוני לזוכים. הפרס קרוי על שם אנטואנט פרי, מייסדת "כנף התיאטרון האמריקאי", ארגון תמיכה בתיאטרון.
טקס הפרס עצמו כולל שירים ממחזות הזמר המועמדים וקטעי וידאו או מצגות של המחזות המועמדים. בטקס שהתקיים ב-2006 ניתנו פרסים ב-30 קטגוריות.
הפרס מקביל לפרס אוליבייה בממלכה המאוחדת ולפרס מולייר בצרפת.
כדי להיות מועמד לפרס, המחזה חייב להיות מוצג בברודוויי בעונה הקודמת לטקס. ירידה של מחזה לא פוסלת את זכאותו למועמדות, אך חברי הוועדה הבוחרת מעדיפים בדרך כלל מחזות שעדיין רצים. מחזה שהוועדה מחשיבה ל"חדש" הוא מחזה שטרם הופק בברודוויי ואיננו חלק מה"רפרטואר ההיסטורי או הפופולרי". ניסוח זה היווה מקור למחלוקת, משום שמועמדויות של מחזות רבים בתחומים ה"חדשים" נפסלו, וכך כותביהם לא קיבלו הזדמנות לזכות בפרסי המחזה או המחזמר הטוב ביותר. מאידך יש שטוענים כי מתן מעמד של מחזות חדשים למחזות שמועלים לעיתים קרובות יותר (למשל מחזות שהועלו כבר בוסט אנד בלונדון או באוף ברודוויי, או מחזות שמבוססים על סרטים) נותן להם יתרון על פני שאר המחזות, שכן הם התפתחו במשך זמן ארוך יותר וזכו לחשיפה והיכרות מוקדמת בקרב חברי הוועדה הבוחרת.
היסטוריה

טקס פרסי הטוני הראשון נערך ב-6 באפריל 1947 במלון וולדורף אסטוריה בניו יורק. הוא נקרא על שם אנטואנט "טוני" פרי, שנפטרה שנה קודם לכן.
מאז 1967 הטקס משודר בטלוויזיה. מספר הצופים ירד מאז. למשל, מספר הצופים בשנת 1974 היה 20,026,000, בשנת 1999 9,155,000 ובעשור הראשון של המאה ה-21 הגיע המספר לשישה עד שמונה מיליון צופים .
בשנים 1997–2010 הטקס נערך באולם המוזיקה רדיו סיטי ובשידור חי בתחנת CBS. בשנים 2011- 2012 המיקום שונה לתיאטרון בייקון ובשנה לאחר מכן הטקס חזר לאולמי רדיו סיטי.
קטגוריות הפרס

נכון לשנת 2021, ישנן 26 קטגוריות ועוד שישה פרסים מיוחדים. כשהטקס נוסד, היו רק 11 קטגוריות, ובמהלך השנים נוספו עוד וחלק מהשמות שונו. קטגוריות הפרס הן:
קטגוריות הפרס > קטגוריות ביצוע

הביצוע הטוב ביותר על ידי שחקן ראשי במחזה
הביצוע הטוב ביותר על ידי שחקן משנה במחזה
הביצוע הטוב ביותר על ידי שחקן ראשי במחזמר
הביצוע הטוב ביותר על ידי שחקן משנה במחזמר
הביצוע הטוב ביותר על ידי שחקנית ראשית במחזה
הביצוע הטוב ביותר על ידי שחקנית משנה במחזה
הביצוע הטוב ביותר על ידי שחקנית ראשית במחזמר
הביצוע הטוב ביותר על ידי שחקנית משנה במחזמר
קטגוריות הפרס > פרסים טכניים

המחזמר הטוב ביותר
החידוש הטוב ביותר למחזמר
הבימוי הטוב ביותר של מחזמר
המחזה הטוב ביותר של מחזמר
המוזיקה המקורית הטובה ביותר
האורקסטרציה הטובה ביותר
הכוריאוגרפיה טובה ביותר
הלברית הטובה ביותר של מחזמר
עיצוב במה הטוב ביותר למחזמר
עיצוב תלבושות הטוב ביותר במחזמר
עיצוב תאורה הטוב ביותר במחזמר
המחזה הטוב ביותר
החידוש הטוב ביותר למחזה
הבימוי הטוב ביותר של מחזה
עיצוב תלבושות הטוב ביותר במחזה
עיצוב במה ביותר במחזה
עיצוב תאורה הטוב ביותר במחזה
עיצוב סאונד הטוב ביותר במחזה
קטגוריות הפרס > פרסים מיוחדים

פרס התיאטרון האזורי
פרס מיוחד
פרס מיוחד על מפעל חיים בתיאטרון
פרס איזבל סטיבנסון
פרס מצוינות בתיאטרון
פרס הצטיינות לחינוך בתיאטרון
קטגוריות הפרס > פרסים לשעבר

המחזאי הטוב ביותר
החידוש הטוב ביותר (פוצל לשתי קטגוריות: החידוש הטוב ביותר למחזה והחידוש הטוב ביותר למחזמר)
טכנאי הבמה הטוב ביותר
האירוע התיאטרלי המיוחד ביותר
הבימוי הטוב ביותר (פוצל לשתי קטגוריות)
עיצוב הצליל הטוב ביותר במחזה
צרסיוזאורוס

| צרסיוזאורוס |
| --- | --- |

תקופה
טריאס תיכון 242 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: נותוזאוראים
משפחה:: נותוזאוריים
סוג:: צרסיוזאורוס
מינים
 Ceresiosaurus calcagnii  Ceresiosaurus lanzi
שם מדעי
 Ceresiosaurus

צרסיוזאורוס (שם מדעי: Ceresiosaurus; מילולית: "הלטאה של אגם לוגאנו") הוא סוג של זוחל ימי קדום מסדרת הנותוזאוראים אשר חי בתור הטריאס לפני 242 מיליון שנה. הוא היה קרובו של הנותוזאורוס ודמה מעט לפליוזאורים קדום אך איננו קרוב אליהם. הוא קרוי על שם אגם לוגאנו שבשווייץ וצפון איטליה שם התגלו מאובניו, בקרבת סן ג'ורג'ו, מהמין  Ceresiosaurus calcagnii. הוא קיבל את שמו מברנהרד פייר ב-1931. מין נוסף מהסוג, Ceresiosaurus lanzi התגלה ב-2004.
זוחל זה היה מהגדולים שבנותוזאוראים והגיע לאורך 3 מטרים והיה בעל מבנה גוף מותאם לחיים במים אך בעל רגליים עם אצבעות ונראה שהיה יכול לנוע גם על היבשה. בניגוד לפליוזאורים הוא נע בדומה לנחש בתנועות גליות במים. זאת עקב מבנה הירכיים והזנב שלו. למרות זאת הוא דמה לפליוזאור עם צווארו הארוך וראשו, אשר היה הקטן ביותר במשפחתו. מבנה העצמות הארוכות עזר לשחייה מהירה בדומה לכנפי הפינגווינים ועזרו לו לנוע במים במהירות.
יצור זה חי לחופים ולגונות של ים תטיס וניזון מטרף ימי כמו דגים וחסרי חוליות ששרצו בימים. הוא היה כנראה הגדול שביצורי המים באירופה הטריאסית.